Magyarországon működő egyházak, felekezetek listája

Magyarországon 2012. január 1-jétől a 2011. évi CCVI. törvény szabályozza a magyarországi egyházak jogállását.

A törvényben felsorolt egyházak 2012-től 
A lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló 2011. évi CCVI. törvény Melléklete szerint az Országgyűlés által elismert magyarországi egyházak, vallásfelekezetek és vallási közösségek  a következők (az első 14 egyházat ismerték el a törvény megjelenésekor a mellékletben, 2012. március 1-jétől hatályos; 15–32.: 2012. évi VII. törvény 1. §, 2012. március 1-jétől hatályos):

1. Magyar Katolikus Egyház
2. Magyarországi Református Egyház
3. Magyarországi Evangélikus Egyház
4. Magyarországi Zsidó Hitközségek Szövetsége
5. Egységes Magyarországi Izraelita Hitközség (Statusquo Ante)
6. Magyarországi Autonóm Orthodox Izraelita Hitközség
7. Budai Szerb Ortodox Egyházmegye
8. Konstantinápolyi Egyetemes Patriarchátus – Magyarországi Ortodox Exarchátus
9. Magyarországi Bolgár Ortodox Egyház
10. Magyarországi Román Ortodox Egyházmegye
11. Orosz Ortodox Egyház Magyar Egyházmegyéje (Moszkvai Patriarkátus)
12. Magyar Unitárius Egyház Magyarországi Egyházkerülete
13. Magyarországi Baptista Egyház
14. HIT Gyülekezete
15. Magyarországi Metodista Egyház
16. Magyar Pünkösdi Egyház
17. Skóciai Szent Margit Anglikán Episzkopális Egyház
18. Erdélyi Gyülekezet
19. Hetednapi Adventista Egyház
20. Magyarországi Kopt Ortodox Egyház
21. Magyar Iszlám Közösség (Magyarországi Iszlám Tanács*)
22. Magyarországi Muszlimok Egyháza (Magyarországi Iszlám Tanács*)
23. Krisztusban Hívő Nazarénusok Gyülekezete
24. Magyarországi Krisna-tudatú Hívők Közössége
25. Üdvhadsereg Szabadegyház Magyarország
26. Az Utolsó Napi Szentek Jézus Krisztus Egyháza
27. Magyarországi Jehova Tanúi Egyház
28. Tan Kapuja Buddhista Egyház (Buddhista vallási közösségek*)
29. Buddhista Misszió Magyarországi Arya Maitreya Mandala (Buddhista vallási közösségek*)
30. Magyarországi Karma Kagyüpa Buddhista Közösség (Buddhista vallási közösségek*)
31. Magyarországi Chanbuddhista Egyház (Buddhista vallási közösségek*)
32. Gyémánt Út Buddhista Közösség (Buddhista vallási közösségek*)

 (*) Megjegyzés A „Magyarországi Iszlám Tanács” és a „Buddhista vallási közösségek” megnevezések szerepeltek a nyilvántartási kérelem benyújtásakor, illetve a parlamenti szavazáskor, de a két nappal később megjelent törvény 2. §-a már külön nevesíti a virtuális közösségekhez tartozó nyilvántartásba kerülő egyházakat (21−22., 28−32.)

Magyarországi működő vallási közösségek 2012 előtt 
A címben szereplő „vallási közösségek” kifejezés bonyolult szociológiai, jogi és vallási összefüggéseket vesz figyelembe. Bizonyos szempontból ugyanis minden olyan közösség, amely önmagát vallásinak tartja és mondja, vallási közösségnek tekintendő. Jogi értelemben Magyarországon (is) a vallásszabadságról szóló törvény a közös vallásgyakorlás alapvető emberi jogát is deklarálja. Vagyis a közös vallásgyakorlás által meghatározott közösségek vallási közösségeknek tekintendők. Szűkebben a magyarországi vallásszabadságról és egyházakról szóló törvény alapján bejegyzett közösségeket a törvény „egyházaknak” tekinti, amely ugyanakkor nem fedi minden esetben sem a szociológiai, sem a vallási közösségek öndefinícióját figyelembe vevő elnevezéseket. A vallási közösségeknek létezik egy olyan köre, amely magát vallásinak nevezi, de az említett törvény alapján nem igényelt bejegyzést. Továbbá létezik egy olyan kör is, amelybe azok a vallási közösségek tartoznak, amelyek ugyan az említett törvény alapján jogilag egyháznak tekintendők, valójában azonban valamely egyháznak meghatározott szervezeti egységei.

Az alábbi lista olyan összeállítás, amely számos forrásra alapoz, de nem tekinthető „hivatalosnak”. Magyarországon bárki által hozzáférhető egyházlista nem létezik. Az egyházak nyilvántartását a Fővárosi Bíróság  végzi.

Hivatkozások

Kapcsolódó szócikkek 
 Egyház
 Vallásszabadság
 Apológia Kutatóközpont

Hazai egyházak listái 

 
Vallási témájú listák
Magyarországgal kapcsolatos listák